《春夜同彭兴祖山人集沈茂才宅得阴字》
明代·孙继皋

奋雨还谁问，方春喜客寻。烟霞千里色，杯酒十年心。

公子怜芳草，幽人恋故林。醉归无不可，残月落城阴。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。